b'\n_START_ARTICLE_\nFranc Zelenik\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani trgovski \xc5\xa1oli v Celovcu je bil knjigovodski uradnik pri podjetju Paromlin v Celju (1900\xe2\x80\x931903), pri Prvi jugoslovanski tovarni kavinih surogatov (1903\xe2\x80\x931906) in tvrdki A. Krisper v Ljubljani (1906\xe2\x80\x931909). Leta 1910 se je preselil v Trst in u\xc4\x8dil na Trgovski nadaljevalni \xc5\xa1oli knjigovodstvo, trgovinsko korespondenco in slovensko stenografijo do 1915, ko je bil mobiliziran. Po vojni je slu\xc5\xbeboval v Ljubljani: knjigovodja v Centralni upravi za trgovinski promet z inozemstvom (pri ministrstvu za trgovino in industrijo, 1919-1921), od 1921 dalje je bil v Toba\xc4\x8dni tovarni \xc5\xa1ef ra\xc4\x8dunovodstva in od 1948 komercialni direktor, ter se leta 1949 upokojil._NEWLINE_Priredil in v samozalo\xc5\xbebi je izdal knji\xc5\xbeici Kontokorent (1907) in Enostavno knjigovodstvo (1907), uredil in izdal Slovenski trgovsko-obrtni \xc5\xbeepni koledar (za leto 1907 in 1908) in bil urednik Trgovskega koledarja (1924-1945). V \xc4\x8dlankih je obravnaval predvsem knjigovodske zadeve, organizacijo trgovskih obratov, trgovinsko poslovanje, kalkulacije v trgovini in industriji ter vpra\xc5\xa1anja splo\xc5\xa1no trgovsko-gospodarskega zna\xc4\x8daja.'